Modriny na lýtku dcéry: Môže to byť spôsobené kŕčovými žilami? Je potrebné lieky ako Detralex?
Dcéru boli lýtko,a vytvorili sa jej na ňom dve modriny,nikde sa nebuchla,môžu za to kŕčové žily?a treba nejaké lieky ako je Detralex?
Dobrý deň.
Ďakujeme za Vašu otázku.
Žiaľ v našej kompetencii nie je stanoviť presnú diagnózu ani určiť príčinu výskytu modrín. Táto kompetencia je výhradne v rukách lekára, preto odporúčam podstúpiť lekárske vyšetrenie. Bezpečnosť a účinnosť užívania lieku Detralex u detí a dospievajúcich vo veku do 18 rokov neboli stanovené. Z tohto dôvodu sa užívanie u osôb mladších ako 18 rokov neodporúča.
V prípade výskytu častých modrín odporúčam užívať
Ascorutin
. Liek, ktorého obe liečivá rutosid a kyselina askorbová upravujú zvýšenú lámavosť a priepustnosť krvných vlásočníc. Liek sa používa na liečbu zvýšenej lámavosti a priepustnosti krvných vlásočníc pri nedostatku vitamínu C (kyseliny askorbovej) v organizme. U detí vo veku od 3 rokov sa podľa hmotnosti alebo veku podávajú 1 − 2 tablety denne. V ťažkých prípadoch je možné dávku zvýšiť na maximálne: vek 3 roky: 3-4 tablety denne, vek 4-8 rokov: 3-6 tablety denne, vek 9-18 rokov: 3-8 tablety denne. Presné dávkovanie však odporúčam konzultovať s lekárom.
Prajem pekný zvyšok dňa.
S pozdravom
Mgr. Barbora Bičanovská